32006R1789
L 339/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1789/2006 AL COMISIEI
din 5 decembrie 2006
privind deschiderea și modul de gestionare al contingentului tarifar pentru importul de banane având codul NC 0803 00 19 originare din țările ACP pentru perioada 1 ianuarie-31 decembrie 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1964/2005 al Consiliului din 29 noiembrie 2005 privind drepturile vamale aplicabile bananelor (1), în special articolul 2,
întrucât:
(1)
Regulamentul (CE) nr. 1964/2005 prevede, la articolul 1 alineatul (2) ca în fiecare an, de la 1 ianuarie, se deschide un contingent tarifar autonom de 775 000 de tone greutate netă la o drept vamal zero pentru importurile de banane având codul NC 0803 00 19 originare din țările ACP.
(2)
Prin urmare, este necesar să se deschidă contingentele tarifare prevăzute prin Regulamentul (CE) nr. 1964/2005 în ceea ce privește anul 2007 și să se stabilească modalitățile de gestionare ale acestuia pentru perioada până la 31 decembrie 2007.
(3)
Este necesar să se adopte, după exemplul a ceea ce este prevăzut în ceea ce privește importurile nepreferențiale, o metodă de gestionare a contingentului tarifar în cauză de natură a favoriza o evoluție a comerțului internațional și o mai mare fluiditate a schimburilor. Metoda care prevede utilizarea contingentului urmând în ordine cronologică datele de acceptare ale declarațiilor de punere în liberă circulație (metoda denumită „primul sosit primul servit”) se dovedește cea mai indicată în acest scop. Cu toate acestea, în scopul de a asigura continuitatea schimburilor cu țările ACP și, prin urmare, o aprovizionare satisfăcătoare a pieței comunitare, evitând perturbările fluxurilor comerciale, Regulamentul (CE) nr. 219/2006 al Comisiei (2) a rezervat cu titlul tranzitoriu, o parte a contingentului tarifar operatorilor care au aprovizionat Comunitatea cu banane ACP în cadrul regimului de import precedent în vigoare. Ținând seama de caracterul tranzitoriu al acestei dispoziții, este necesar să fie eliminată în mod progresiv și să fie garantată pentru 2007 o creștere substanțială din partea contingentului tarifar gestionat prin metoda „primul sosit, primul venit”, ridicând partea importurilor realizate în cadrul acestui sistem de la 60 % la 81 %.
(4)
Ar trebui, prin urmare, să se prevadă ca un volum global de 146 848 tone în cadrul contingentului tarifar să fie rezervat operatorilor care au importat în mod efectiv în Comunitate banane originare din țările ACP în cursul anului 2006. Gestiunea acestei părți din contingentul tarifar ar trebui să se facă cu ajutorul licențelor de import emise operatorilor respectivi proporțional cu cantitățile importate pe baza licențelor care le sunt atribuite în temeiul capitolului II din Regulamentul (CE) nr. 219/2006.
(5)
Date fiind cantitățile disponibile, ar trebui fixat un plafon pentru cererea de licențe pe care fiecare operator o poate depune pentru perioada de până la 31 decembrie 2007.
(6)
Accesul la restul contingentului tarifar ar trebui să fie deschis tuturor operatorilor stabiliți în Comunitate după metoda „primul venit, primul servit” în conformitate cu articolele 308a, 308b și 308c din Regulamentul (CEE) nr. 2454/93 al Comisiei, din 2 iulie 1993, de stabilire a unor dispoziții de aplicare a Regulamentului (CEE) nr. 2913/92 a Consiliului de instituire a Codului Vamal Comunitar (3).
(7)
Prezentul regulament ar trebui să intre în vigoare de îndată pentru a putea permite introducerea în timp util a cererilor pentru licențe.
(8)
Măsurile prevăzute de prezentul regulament sunt conforme cu avizul Comitetului de gestionare a bananelor,
ADOPTĂ PREZENTUL REGULAMENT:
CAPITOLUL I
DISPOZIȚII GENERALE
Articolul 1
Obiectul
Contingentul tarifar liber de drepturi vamale pentru importul de banane având codul NC 0803 00 19 originare din țările ACP prevăzut la articolul 1 alineatul (2) din Regulamentul (CE) nr. 1964/2005 este deschis pentru perioada 1 ianuarie până la 31 decembrie 2007.
Articolul 2
Cantități disponibile
Cantitățile disponibile ale contingentului tarifar sunt fixate la 775 000 tone, dintre care:
(a)
o cantitate de 146 848 tone, pentru a fi administrată în conformitate cu dispozițiile capitolului II, cu numărul de ordine 09.4164;
(b)
o cantitate de 628 152 tone, pentru a fi administrată în conformitate cu dispozițiile capitolului III, cu numerele de ordine următoare: 09.1634, 09. 1638, 09. 1639, 09. 1640, 09.1642, 09.1644.
CAPITOLUL II
IMPORTUL CANTITĂȚILOR PREVĂZUTE LA ARTICOLUL 2 LITERA (A)
Articolul 3
Licențe de import
(1) Orice import în cadrul cantității prevăzute la articolul 2 litera (a) este supus prezentării unei licențe de import emise în conformitate cu dispozițiile prezentului capitol.
(2) Se aplică Regulamentul (CE) nr. 1291/2000 al Comisiei (4), cu excepția articolului 8 alineatele (4) și (5), sub rezerva dispozițiilor prezentului regulament.
Articolul 4
Introducerea cererilor de licențe
(1) Pot prezenta o cerere de licență de import operatorii economici stabiliți în Comunitate care, în 2006, au importat în mod efectiv în Comunitate banane originare din țările ACP pe baza licențelor care le-au fost emise în cadrul capitolului II din Regulamentul (CE) nr. 219/2006.
(2) Cantitățile cerute de către operatorii respectivi nu pot depăși 110 % din cantitatea importată pe baza licențelor care le-au fost emise în cadrul capitolului II din Regulamentul (CE) nr. 219/2006.
(3) Cererile de licențe de import sunt introduse de către fiecare operator pe 8 și 9 ianuarie 2007 pe lângă autoritatea competentă a statului membru care, în 2006, i-a emis licența de import pentru cantitățile prevăzute la alineatul (2).
Lista autorităților competente în fiecare stat membru figurează în anexă. Această listă este modificată la cererea statelor membre interesate.
(4) Cererile de licențe sunt însoțite de o copie a licenței sau a licențelor utilizate în 2006 pentru importul de banane originare din țările ACP, atribuite în mod corespunzător, și documente care dovedesc originea ACP a cantităților prevăzute în aceste licențe, precum și dovada constituirii unei garanții în conformitate cu titlul III din Regulamentul (CEE) mr. 2220/85 al Comisiei (5). Valoarea garanției este de 150 EUR pe tonă.
(5) Cererile de licențe care nu sunt depuse în conformitate cu dispozițiile prezentului articol nu sunt admisibile.
(6) Cererile de licențe și licențele conțin la rubrica nr. 20 mențiunea „licență - Regulamentul (CE) nr. 1789/2006 - capitolul II”.
Articolul 5
Emiterea de licențe
(1) Statele membre comunică Comisiei, până la 15 ianuarie 2007, cantitatea totală pentru care au fost depuse cereri admisibile de licențe.
(2) În cazul în care cantitățile cerute depășesc cantitatea prevăzută la articolul 2 litera (a) Comisia fixează, până la 18 ianuarie 2007, un coeficient de atribuire care se aplică fiecărei cereri de licență.
(3) Autoritățile competente emit licențele de import de la 22 ianuarie 2007 aplicând, dacă este cazul, coeficientul de atribuire prevăzut la alineatul (2).
(4) Atunci când, în cazul în care se aplică un coeficient de atribuire, licența este emisă pentru o cantitate inferioară cantității cerute, garanția prevăzută la articolul 4 alineatul (4) este eliberată de îndată pentru cantitatea neatribuită.
Articolul 6
Durata de validitate a licențelor și notificarea statelor membre
(1) Licențele de import emise în conformitate cu articolul 5 alineatul (3) sunt valabile până la 31 decembrie 2007.
(2) Din luna februarie 2007 până în luna ianuarie 2008 inclusiv, statele membre notifică Comisiei, până la data de 15 a fiecărei luni, cantitățile de banane puse în liberă circulație în luna precedentă pe baza licențelor emise în conformitate cu articolul 5 alineatul (3).
Informațiile prevăzute la primul alineat sunt transmise prin sistemul electronic indicat de către Comisie.
(3) Statele membre comunică Comisiei, până la 26 ianuarie 2007, lista cu operatorii care operează în temeiul prezentului regulamentul.
Comisia poate comunica aceste liste celorlalte state membre.
Articolul 7
Formalitățile referitoare la punerea în liberă circulație
(1) Birourile vamale la care sunt depuse declarațiile de import în vederea punerii în liberă circulație a bananelor:
(a)
păstrează o copie a fiecărei licențe și extras de licență de import atribuite cu ocazia acceptării unei declarații de punere în liberă circulație și
(b)
transmit, la sfârșitul fiecărei perioade de două săptămâni, o a doua copie a fiecărui licențe și extras de licență de import atribuite autorităților din statul lor membru, care figurează în anexă.
(2) Autoritățile prevăzute la alineatul (1) litera (b) transmit la sfârșitul fiecărei perioade de două săptămâni o copie a licențelor și a extraselor primite de la autoritățile competente ale statelor membre care au emis acest documente.
(3) În caz de îndoială asupra autenticității licenței, extrasului sau mențiunilor și vizelor care figurează în documentele prezentate, precum și asupra identității operatorilor care îndeplinesc formalitățile de punere în liberă circulație sau în contul cărora sunt îndeplinite aceste formalități, precum și în cazul unei bănuieli de neregularitate, birourile vamale la care au fost prezentate aceste documente informează de îndată autoritățile competente ale statului lor membru. Acestea din urmă transmit de îndată aceste informații autorităților competente ale statelor membre care au emis documentele precum și Comisiei, în sensul unui control aprofundat.
(4) Pe baza comunicărilor primite în temeiul alineatelor (1), (2) și (3), autoritățile competente ale statelor membre care figurează în anexă efectuează controalele suplimentare necesare pentru a asigura buna administrare a contingentului tarifar, în special, verificarea cantităților importate în cadrul acestui regim, în special prin intermediul unei comparații precise a licențelor și extraselor emise și a licențelor și extraselor utilizate. În acest scop, ele verifică în special autenticitatea și conformitatea documentelor utilizate și asigură utilizarea lor de către operatori.
CAPITOLUL III
IMPORTURILE CANTITĂȚILOR PREVĂZUTE LA ARTICOLUL 2 LITERA (B)
Articolul 8
Administrare
(1) Cantitatea prevăzută la articolul 2 alineatul (b) este subdivizată în șase tranșe de 104 692 tone fiecare, după cum urmează:
Număr de ordine
Perioadă contingentară
09.1634
De la 1 ianuarie la 28 februarie
09.1638
De la 1 martie la 30 aprilie
09.1639
De la 1 mai la 30 iunie
09.1640
De la 1 iulie la 31 august
09.1642
De la 1 septembrie la 31 octombrie
09.1644
De la 1 noiembrie la 31 decembrie
(2) Tranșele prevăzute la alineatul (1) sunt administrate în conformitate cu dispozițiile articolelor 308a, 308b și 308c din Regulamentul (CEE) nr. 2454/93.
CAPITOLUL IV
DISPOZIȚII FINALE
Articolul 9
Intrarea în vigoare
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 decembrie 2006.